দা ভিলেজ মার্কেট

দা ভিলেজ মার্কেট কেনিয়ার রাজধানী নাইরোবিতে অবস্থিত একটি বৃহৎ বিপণিবিতান, বিনোদনকেন্দ্র এবং অবকাশযাপন কমপ্লেক্স। এটি ১৫০টিরও বেশি দোকান নিয়ে গঠিত এবং প্রায়  এলাকা জুড়ে বিস্তৃত। কমপ্লেক্সে  আয়তনের অফিস স্পেস ছাড়াও বিভিন্ন ধরনের বিনোদন ও অবকাশ যাপন সুবিধা রয়েছে।

ভিলেজ মার্কেট নাইরোবির গিগিরি অঞ্চলের একটি অভিজাত আবাসিক এলাকায় অবস্থিত, যা শহর কেন্দ্র থেকে প্রায়  উত্তরে লিমুরু সড়কে অবস্থিত। এটি একটি উন্মুক্ত আফ্রিকান বাজারের আদলে নির্মিত, যেখানে ঝর্না, কৃত্রিম নদী, সবুজ উদ্যান, গাছপালা এবং স্থানীয় নকশার ব্যবহার চোখে পড়ে।

ইতিহাস 
১৯৯২ সালে দুই ইরানি ভাই—হামেদ এবং মেহরাজ এহসানি—গিগিরিতে একটি আধুনিক বিপণিকেন্দ্র গড়ে তোলার পরিকল্পনা করেন। তাদের লক্ষ্য ছিল এই অঞ্চলের কূটনীতিক, প্রবাসী এবং উচ্চবিত্ত স্থানীয় বাসিন্দাদের জন্য কেনাকাটা ও বিনোদনের একটি একক, নিরাপদ এবং উচ্চমানের কেন্দ্র তৈরি করা।

১৯৯২ সালের এপ্রিলে মাত্র ১০টি দোকানের পরিকল্পনা নিয়ে এর নির্মাণ কাজ শুরু হয়। তিন বছরের মাথায় এটি আনুষ্ঠানিকভাবে উদ্বোধন করা হয়। বর্তমানে ভিলেজ মার্কেট  এলাকাজুড়ে বিস্তৃত, তিনতলা বিশিষ্ট এবং ১৫০টির বেশি খুচরা দোকান রয়েছে। এটি কেনিয়ার প্রথম বিপণিবিতান যেখানে ফুড কোর্ট চালু হয়।

একসময় এখানে সুইমিং পুল, ওয়াটার স্লাইড, বোলিং এবং মিনি-গল্ফের মতো বিনোদনের বিভিন্ন ব্যবস্থা ছিল। ২০১৪ সালে নতুন সম্প্রসারণ কাজের জন্য এসব সেবা সাময়িকভাবে বন্ধ রাখা হয় এবং ২০১৬ সালের নভেম্বরে পুনর্গঠনের পর এখানে ৭০টিরও বেশি নতুন দোকান ও পরিষেবা কেন্দ্র যুক্ত হয়। সম্প্রসারিত অংশে একটি তিনতারা হোটেল, সম্মেলন কক্ষ ও আধুনিক সুইমিং পুল অন্তর্ভুক্ত হয়।

কমপ্লেক্সটির সংলগ্নেই অবস্থিত ট্রাইব হোটেল—একটি পাঁচতারা আবাসিক হোটেল, যাতে ১৪২টি কক্ষ এবং বিলাসবহুল স্যুইট রয়েছে।

ভিলেজ মার্কেটের অভ্যন্তরে 
ভিলেজ মার্কেটে দেশীয় ও আন্তর্জাতিক ব্র্যান্ডের খুচরা বিক্রয় আউটলেট রয়েছে, যেখানে পোশাক, লাইফস্টাইল পণ্য, গহনা, জুতা, গ্যাজেটস ও আনুষঙ্গিক সামগ্রী বিক্রি হয়। পূর্বে নাকুমাট সুপারমার্কেট এখানে প্রধান অ্যাঙ্কর টেনান্ট হিসেবে ছিল, কিন্তু বর্তমানে সেখানে ক্যারেফোর সুপারমার্কেট চালু হওয়ার কথা রয়েছে।

ফুড কোর্টে স্থানীয় এবং আন্তর্জাতিক রন্ধনপ্রণালীর খাবার পরিবেশন করা হয়। এছাড়াও এখানে আছে বহুমুখী রেস্তোরাঁ, সেলুন, বিউটি কেয়ার, বার্বারশপ, স্পা, জিম ও যোগ কেন্দ্র। এম.এ.সি. কসমেটিকসের প্রথম কেনিয়ান আউটলেট এবং ‘দ্য রিফাইনারি’ নামক পুরুষদের জন্য বিশেষ বার্বারশপ এখানেই চালু হয়।

মলে রয়েছে দুগ্ধপানরত মায়েদের জন্য ‘বেবি কেয়ার রুম’, প্রতিবন্ধীদের জন্য উপযোগী শৌচাগার, নামাজ কক্ষ এবং তথ্য সহায়তা কেন্দ্র। এখানে পাঁচটিরও বেশি গ্রাহক সহায়তা ডেস্ক, ১২২৫টি পার্কিং স্পেস এবং পাঁচটি প্রধান প্রবেশপথ রয়েছে।

কলা ও কারুশিল্প 

ভিলেজ মার্কেটে আফ্রিকান নৃতাত্ত্বিক বস্তু ও স্থানীয় হস্তশিল্প বিক্রেতা বেশ কয়েকটি দোকান রয়েছে। প্রতি শুক্রবার এখানে অনুষ্ঠিত হয় মাসাই মার্কেট, যেখানে প্রায় ৪০০ কারিগর তাদের হস্তনির্মিত পণ্য যেমন সাবান পাথরের শিল্পকর্ম, কাঠের ভাস্কর্য, বাটিক, চিত্রকর্ম এবং গয়না বিক্রি করেন।

বিনোদন ও অবসর আয়োজন 
একসময় এখানে ছিল নু মেট্রো সিনেমা, মিনি-গল্ফ, এবং শিশুদের জন্য সুপারভাইজড খেলার স্থান। ২০১৯ সালে এই কমপ্লেক্সে ‘দ্য ভিলেজ বোল’ নামে ১১-লেন বিশিষ্ট আধুনিক বোলিং এলি চালু করা হয়। এছাড়াও শিশুদের জন্য ‘আন্ডার দ্য সি’ নামে প্লে-জোন, ওজোন ট্রাম্পোলিন পার্ক, এবং ভিন্নধর্মী রাইড ও গেমসের ব্যবস্থা রয়েছে।

শুক্রবার, সপ্তাহান্তে এবং ছুটির দিনগুলোতে এখানে সংগীতানুষ্ঠানের আয়োজন করা হয়, যেখানে স্থানীয় বেহালাবাদক, পিয়ানোবাদক এবং ব্যান্ড পরিবেশনা করেন।

কার্যক্রম ও আয়োজন 

ভিলেজ মার্কেটে প্রতি বছর অনেক ধরনের কার্যক্রম ও অনুষ্ঠান আয়োজন করা হয়, যার মধ্যে রয়েছে সাপ্তাহিক শিল্প প্রদর্শনী—যা মলের নিজস্ব প্রদর্শনী হলে অনুষ্ঠিত হয়। এছাড়াও, এখানে অনুষ্ঠিত হয় ‘লেডিস ডে’ এবং ‘কার বুট সেল’ এর মতো জনপ্রিয় ইভেন্ট, যা স্থানীয় দর্শনার্থীদের মধ্যে ব্যাপক আগ্রহ সৃষ্টি করে।

নিয়মিত প্রচারাভিযান 
ভিলেজ মার্কেট সারা বছর জুড়েই দর্শনার্থী ও ক্রেতাদের জন্য নানা ধরনের প্রচারমূলক কার্যক্রম পরিচালনা করে। এই প্রচারণাগুলোর মধ্যে অন্যতম হলো ‘বোনাস কার্ড’ প্রোগ্রাম, যার মাধ্যমে নিয়মিত কেনাকাটা করা ক্রেতারা পয়েন্ট জমিয়ে পরবর্তীতে তা ব্যবহার করতে পারেন।

সেবা 
ভিলেজ মার্কেট নানা গুরুত্বপূর্ণ সেবা প্রদান করে। এখানে রয়েছে স্বাস্থ্যসেবা থেকে শুরু করে ব্যাংকিং— যেখানে ৫টি ব্যাংক এবং এটিএম সুবিধা। কমপ্লেক্সে একটি বিনিয়োগ প্রতিষ্ঠান, একটি বৈদেশিক মুদ্রা বাজার ব্যুরো, একটি ডাকঘর এবং একটি ডিএইচএল সেন্টারও রয়েছে। এছাড়া এখানে কয়েকটি ট্যুর ও ট্রাভেল কোম্পানি রয়েছে যারা বিভিন্ন গন্তব্যে ভ্রমণের আয়োজন করে। কমপ্লেক্সের মধ্যেই আছে একটি গাড়ি চালনার প্রশিক্ষণ কেন্দ্র, একটি টায়ার সেন্টার এবং একটি গাড়ি বিক্রয় প্রতিষ্ঠান। এছাড়াও, ভিলেজ মার্কেটে রয়েছে একটি পশুচিকিৎসা ও দন্ত চিকিৎসা চিকিৎসাকেন্দ্র, একটি ফার্মেসি এবং একটি ড্রাই ক্লিনিং সেবা।

তথ্যসূত্র

বহিঃসংযোগ

১৯৯৫-এ প্রতিষ্ঠিত বিপণিবিতান
নাইরোবির বিপণিবিতান